Ootan Tõehetke-Janarit!  Täpselt nõndamoodi on ka telesarjade kangelaste nimedega.  Meie, ajakirjanikud, ristime neid samade põhimõtete järgi - mida oled teinud, selle järgi nime saad. Sõidad kapotil, oled Kapoti-Arvo. Trügid telesarja, oled Baari-Paavo.  Aga postskriptumis loodan, et viimati "Tõehetkes" nähtud Janarist tulevikuski kuulda saab - tahtis ta ju telesaatejuhiks. Viimane "Tõehetk" oli täitsa tore. Kui inimesel eksisteerib eneseiroonia-soolikas ehk ta iseenda äparduste ja keerulise saatuse üle muiata mõistab, jääb ta "Tõehetke" toolil ellu - teda vaadata pole piinlik, vaid  lõbus. Mis siis, et pärast saadet jäi kriipima küsimus: kas Janar mängis pornofilmis või mitte? Sest teatavasti, kui etenduse algul on püss seinal, tuleb sealt viimases vaatuses ka pauk!